على صادق (الطبيب الموسيقى)

على صادق, طبيب و مزيكا مصرى.

اتولد فى القاهره سنة 1945, و درس فى مدرسة الفرير الفرنسية قبل ما يدخل كلية الطب فى جامعة القاهرة و اتخرج سنة 1970, و بعدها اتخصّص بالتخدير و اتمرن و اشتغل فى انجلترا و الى اخد فيها عضوية معهد أطباء التخدير فى الكلية الملكيه للجراحين فى لندن, سنة 1976. تابع مهنة الطب فى المملكة المتحدة.

بدأ شغفه بالمزيكا الكلاسيكية لما كان صغير, و بيقول: «مع أنى كنت وما زلت أستمتع بمزيكا عدد كبير من المؤلّفين, لطالما كانت مزيكا موتسارت الأقــرب الى قلبي. وحياتى من دون موسيــقى مــوتسارت لكانــت أفـــقر و أقلّ اكتمالاً. كنت وما زلت أعتــقد أنّ مزيكا موتسارت تبرز بكمالها وجمالها فريدةً فى عالم المزيكا».

بعد ما اسس مشروعه للأوبرا العربيه بوقت قصير سنة 1985, ترجم أعمال موتسارت, و عمل نسخ عربيه من مسرحيات «الستات متشابهات» Cosi Fan Tutte (1987), و «زواج الفيغارو» (1988), و «ادجومينيو» (1992), و «الناى السحرى» (1994).

و اشتغل على تسجيل مسرحيات موتسارت الأوبراليه بالعربيه على أقراص مدمجه, و اخد تشجيع من قائد الأوركسترا المصرى يوسف السيسى و اللى كان استضيف عشان يقود الأوركسترا فى بولندا, فاقترح على صادق تسجيل الأقراص المدمجة هناك. فاتسجّلت المسرحيات فى كاتوويس, فى جنوب بولندا, مع أوركسترا الاذاعه البولنديه الوطنيه السمفونيه بقيادة السيسى, و بمشاركة مغنين أوبرا مصريين.

و مع كل قرص مدمج كتيب منفصل فى 200 صفحة أو أكتر من اعداد صادق, بيحتوى النصوص العربية المغناة, بلغتها الأصلية و بالترجمه الانجليزيه, و مقالات كامله عن الخلفيه التاريخية للاعمال.

تم تسجيل تلات أوبرات لموتسارت بالعربيه على أقراص مدمجه, و هيا «الستات متشابهات» الى اتسجلت سنة 1989 على مجموعة من 3 أقراص, بعدها مسرحيه «زواج الفيغارو» سنة 1990, و «دون جيوفانى» سنة 1992.

و كان ادوارد سعيد, و هو كان مولع بالمزيكا و عازف بارع على البيانو, أثنى على التسجيلات فى مقال كتبه لمجلة «هاربرز» Harpers فى يوليه 2002. و كان المقال   نقد لكتاب «أين أصل المشكلة؟ التأثير الغربى والرد الشرق- أوسطي» اللى ذكر فيه الأكاديمى المحافظ الجديد برنارد لويس أنّ المزيكا الغربيه «تلقى آذان صمّاء» فى العالم الاسلامى (ما عدا فى تركيا و اسرائيل). فكتب ادوار سعيد «افتراء تام», و قصد ان عواصم عربيه كتيره فيها معاهد موسيقيه جيده بتعلم المزيكا الغربيه. و ان «دار الاوبرا فى القاهره كانت رائدة فى عرض الأوبرا باللغه العربيه, و فى الواقع, أملك قرص مدمج تجارى لمسرحية موتسارت «زواج الفيغارو» مغنّاةً بالعربية بكثير من الاحتراف».

و كان أول عرض حى لأوبرا من ترجمة صادق اتقدم فى 12 مارس 1991 لما اتعرضت النسخه العربيه لمسرحيه «زواج الفيغارو» للمرة الأولى فى دار الأوبرا فى القاهرة. و بعد سنه , قدم العرض الاولانى لمسرحية «دون جيوفاني» فيها بقيادة المخرج ريزارد بريت. و لاقت النسخه العربيه لمسرحيه «زواج الفيغارو» شعبيه خاصه فى مصر و اتعرضت أكتر من 50 مره فى دار الاوبرا فى القاهرة ودار الأوبرا الاسكندرية.
 ترجماته 
 «الستات متشابهات» Cosi Fan Tutte (1987)
 «زواج الفيغارو» (1988)
 «ادجومينيو» (1992)
 «الناى السحري» (1994)
 جوايز 
ميدالية موتسارت، وعضوية فخرية من جمعية موتسارت فى فينا.

تصنيف:مواليد 1945
تصنيف:مزيكا
تصنيف:اطبا مصريين